এ বিষয়ে পরে স্বরাষ্ট্রমন্ত্রী আসাদুজ্জামান খান কামাল সাংবাদিকদের বলেন, বিএনপির প্রতিনিধিদল এসেছিল। তাদের চেয়ারপারসন অসুস্থ। তারা আগের মতো এবারো ইউনাইটেড হাসপাতালে তাকে ভর্তির কথা বলেছেন। এবার তারা নতুন করে অ্যাপোলো হাসপাতালে নেয়ার কথা বলেছেন। এ বিষয়ে স্বরাষ্ট্র মন্ত্রণালয়ের সচিব ও কারা মহাপরিদর্শককে (আইজি প্রিজন) দায়িত্ব দেয়া হয়েছে। দ্রুত সময়ের মধ্যে চিকিৎসকদের নিয়ে বোর্ড গঠন করে এ বিষয়ে সিদ্ধান্ত নেয়া হবে। সর্বশেষ গত ৬ সেপ্টেম্বর খালেদা জিয়ার ‘অসুস্থতার’ কথা তুলে ধরে তার সুচিকিৎসার দাবি জানাতে স্বরাষ্ট্রমন্ত্রীর সাক্ষাৎ চেয়ে মন্ত্রণালয়ে চিঠি দেন বিএনপি।